**Obec Veľké Kosihy**

**946 21 Veľké Kosihy 125**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oznámenie**

**zámeru na predaj nehnuteľnosti vo vlastníctve Obce Veľké Kosihy**

**formou priameho predaja**

Obec Veľké Kosihy uznesením Obecného zastupiteľstva v Vo Veľkých Kosihách číslo 14/2016 zo dňa 15.12.2016, v súlade s § 9 ods.2 písm. a), 9a ods. 1 písm. c) zákona NR SR číslo 138/1991 Zb. o majetku obcí v znení neskorších predpisov, schválila zámer obce na predaj majetku vo vlastníctve obce formou priameho predaja.

1. Predmetom predaja je: novovytvorená parcela registra „C“ p.č. 99/7 o výmere 964 m2, ostatné plochy, vytvorená geometrickým plánom číslo 35974672-321/2016 zo dňa 15.12.2016, geodetickej kancelárie MHLGEO s.r.o., Záhradnícka 16, 945 01 Komárno Ing. Attila Mészáros, autorizovaný geodet a kartograf, úradne overené Okresným úradom Komárno, katastrálny odbor Komárno, číslo 26/17 dňa 20.1.2017 , z pôvodných parciel vedených na LV č. 803 parcela registra „C“ p.č. 99/6 o výmere 5348 m2, zastavané plochy a nádvoria a na LV č. 476 parcela registra „C“ p.č. 92/4, ostatné plochy, v k.ú. obce Veľké Kosihy, vo vlastníctve Obce Veľké Kosihy v podiele 1/1 k celku za kúpnu cenu 3 eur/m2, najmenej však všeobecná hodnota stanovená znaleckým posudkom , s tým že kupujúci hradí všetky náklady spojené s predajom, vrátane nákladov za vyhotovenie geometrického plánu, znaleckého posudku a poplatku za návrh na vklad.
2. Cenovú ponuku je možné predložiť písomnou formou v neporušenej zalepenej obálke, uvedením mena a adresy záujemcu s označením „Cenová ponuka na p.č. 99/7 - Neotvárať“.
3. Cenovú ponuku je potrebné doručiť na adresu: Obec Veľké Kosihy, 946 21 Veľké Kosihy 125.
4. Predložená ponuka okrem ponúknutej výšky kúpnej ceny musí obsahovať všetky identifikačné údaje účastníka, potrebné k vypracovaniu kúpnej zmluvy, (meno, priezvisko, rodné priezvisko, rodinný stav, rodné číslo, adresa trvalého pobytu, štátna príslušnosť) v prípade právnickej osoby je potrebné predložiť doklad o právnej subjektivite (napr. výpis z obchodného registra nie starší ako 3 mesiace, originál alebo úradne overenú kópiu).
5. Lehota na predkladanie cenových ponúk je 27.3.2017. Pri osobnom doručení ponuky obálka musí byť odovzdaná na Obecnom úrade vo Veľkých Kosihách dňa 27.3.2017 najneskôr do 15.00 hod.
6. Návrh doručený vyššie uvedeným spôsobom po uplynutí lehoty, určenej na predkladanie cenových ponúk nemožno odvolať.
7. Úspešný bude záujemca, ktorý podá cenovú ponuku s najvyššou ponúknutou cenou, ktorá nemôže byť nižšia ako 3 eur/m2.
8. Záujemcovia nemajú nárok na náhradu nákladov spojených s účasťou na predkladaní ponuky na priamy predaj.
9. Vyhodnotenie predložených cenových ponúk vykoná odborná komisia menovaná starostom obce.
10. Výsledok vyhodnotenia cenových ponúk komisia predloží na rokovanie Obecného zastupiteľstva vo Veľkých Kosihách na schválenie predaja obecným zastupiteľstvom.
11. Obec do 30 dní od schválenia predaja obecným zastupiteľstvom písomne oznámi všetkým uchádzačom informáciu o vybratí najvhodnejšej ponuky a zašle návrh kúpnej zmluvy úspešnému uchádzačovi s viazanosťou návrhu 30 dní od doručenia návrhu zmluvy.
12. Ak úspešný uchádzač neuzatvorí kúpnu zmluvu v lehote 30 dní od doručenia návrhu, stráca nárok na uzatvorenie kúpnej zmluvy.
13. Bližšie informácie poskytne na požiadanie:Obecný úrad vo Veľkých Kosihách, 946 21 Veľké Kosihy 125.

**Ing. Lajos Csóka**

**starosta obce**

Vo Veľkých Kosihách dňa 15.12.2016